Влада на Република Северна Македонија

Министерство за животна средина и просторно планирање

Предлог на Закон

за изменување и дополнување на Законот за управување со отпадот

Скопје, септември 2019 година

В О В Е Д

I. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

Во мај 2019 година беше донесен нов Закон за прекршоците (“Службен весник на Република Северна Македонија” бр. 96/19) со кој се определуваат општите услови за пропишување на прекршоци и прекршочни санкции, општите услови за утврдување на прекршочна одговорност за изрекување и извршување на прекршочни санкции и се пропишува прекршочна постапка што ја водат судовите и прекршочните органи. Во Законот за прекршоци е утврдено дека сите материјалните закони кои во себе содржат прекршочни одредби е потребно да се усогласат со новиот закон во рок од шест месеци по влегување во сила на новиот закон.

Следствено се јави потребата да се извршат измени на одредбите со кои се уредуваат прекршоците утврдени во Законот за управување со отпадот со што пропишаните прекршочни санкции ќе бидат во рамките на предвидените граници утврдени со новиот Закон за прекршоците, ќе се реуреди надлежноста за водење на прекршочната постапка и усогласи утврдувањето на прекршочната одговорност.

Дополнително, се менуваат и одредбите од инспекцискиот надзор со цел нивно усогласување со новиот Закон за инспекциски надзор („Службен весник на Република Северна Македонија“ бр.102/2019).

II. ЦЕЛИ, НАЧЕЛА И ОСНОВНИ РЕШЕНИЈА

Целите кои што се очекува да бидат постигнати со донесувањето на Законот за изменување и дополнување на Законот за управување со отпадот е усогласување на Законот за управување со отпадот со прекршочните одредби во Законот за прекршоците и инспекциските одредби од Законот за инспекциски надзор хармонизација на правниот систем.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Измените и дополнувањата на Законот за управување со отпадот нема да има финансиски импликации врз буџетот и другите јавни финансиски средства.

IV.ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

За спроведување на предложените измени и дополнувања на Законот за управување со отпадот не е потребно обезбедување на финансиски средства и истиот не повлекува материјални обврски за одделни субјекти.

**Закон за изменување и дополнување на Законот за управување со отпадот**

Член 1

Во Законот за управување со отпадот („Службен весник на Република Македонија“ бр. 68/04, 71/04, 107/07, 102/08, 143/08, 124/10, 51/11, 123/12, 147/2013, 163/2013, 51/15, 146/15, 156/15, 192/15, 39/16 и 63/16) насловот на членот и членот 133 – а се менува и гласи:

„Опомена

(1) Доколку при вршењето на инспекцискиот надзор инспекторот за животна средина утврди дека е сторена неправилност од членовите 139 став (1) точки 1 и 2, 140 став (1) точки 8, 9 и 11, 141 став (1) точки 1, 5 и 7 и 142 ставови (1) точки 1 и 5 и (2) точки 1, 5 и 7 на овој закон за прв пат, e должен со записник да ги констатира утврдените неправилности и со решение да изрече опомена и определи рок во кој субјектот на инспекциски надзор е должен да ги отстрани неправилностите утврдени со записникот.“

(2) Доколку при вршењето на инспекцискиот надзор овлaстениот инспектор за животна средина утврди дека е сторенa неправилност од членовите 139 став (1) точка 1, 140 став (1) точка 11, 141 став (1) точки 1, 5 и 7 и 142 ставови (1) точки 1 и 5 и (2) точки 1 и 7 на овој закон за прв пат, e должен со записник да ги констатира утврдените неправилности и со решение изрече опомена и определи рок во кој субјектот на инспекциски надзор е должен да ги отстрани неправилностите утврдени со записникот.“

(3) Државниот инспекторат за животна средина води единствена евиденција за изречени опомени.

(4) Формата и содржината на евиденцијата на изречените опомени ја утврдува Директорот на Државниот инспекторат за животна средина.“

Член 2

 Член 133 – б се брише.

Член 3

Членот 134 - а се брише.

Член 4

Членот 136 се брише.

Член 5

Во членот 139 во став (1) зборовите „3.000 евра во денарска противвредност “ се заменуваат со зборовите „1.500 до 2.000 евра во денарска противвредност за микро трговци, од 2.000 до 2.500 евра во денарска противвредност за мали трговци, од 2.500 до 3.000 евра во денарска противвредност за средни трговци и од 3.000 од 3.500 евра во денарска противвредност за големи трговци, “, a по зборот „односно“ се додаваат зборовите „750 евра во денарска противвредност“.

Во ставот (2) зборовите „300 до“ се бришат.

Во ставот (3) зборовите „4.000 евра во денарска противвредност ќе му се изрече на правно лице односно на трговец поединец.“ се заменуваат со зборовите „3.500 до 4.000 евра во денарска противвредност за микро трговци, од 2.500 до 3.000 евра во денарска противвредност за мали трговци, од 3.500 до 4.000 евра во денарска противвредност за средни трговци, од 4.500 од 5.000 евра во денарска противвредност за големи трговци, односно 750 евра во денарска противвредност за трговец поединец“.

Во ставот (4) зборовите „300 до“ се бришат.

Ставот (5) се менува и гласи:

„Глоба во износ од 200 до 400 евра во денарска противвредност кај микро трговци, од 400 до 600 евра во денарска противвредност кај мали трговци, од 600 до 800 евра во денарска противвредност кај средни трговци и од 800 до 1.000 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

Ставот (6) се менува и гласи:

„Глоба во износ од 600 до 800 евра во денарска противвредност кај микро трговци, од 700 до 900 евра во денарска противвредност кај мали трговци, од 800 до 1.000 евра во денарска противвредност кај средни трговци и од 900 до 1.100 евра во денарска противвредност кај големи трговци, ќе му се изрече на одговорното лице во правното лице за дејствијата во ставот (3) на овој член.“

Во ставот (7) зборовите „2.000 до 3.000“ се заменуваат со бројот „1.500“.

Во ставот (8) зборовите „4.000 евра во денарска противвредност“ се заменуваат со зборовите „2.500 до 3.000 евра во денарска противвредност кај микро трговци, 3.000 до 3.500 евра во денарска противредност кај мали трговци, 4.000 до 4.500 евра во денарска противвредност кај големи трговци и 4.500 до 5.000 евра во денарска противвредност кај големи трговци. “.

Во ставот (9) зборовите „10.000 евра во денарска противвредност“ се заменуваат со зборовите „2.000 до 3.000 евра во денарска противвредност за микро трговци, од 5.000 до 6.000 евра во денарска противвредност за мали трговци, од 8.000 до 9.000 евра во денарска противвредност за средни трговци, од 9.000 од 10.000 евра во денарска противвредност за големи трговци“.

Во ставот (10) зборовите „4.000 евра во денарска противвредност“ се заменуваат со зборовите „2.000 до 2.500 евра во денарска противвредност за микро трговци, од 2.500 до 3.000 евра во денарска противвредност за мали трговци, од 3.000 до 3.500 евра во денарска противвредност за средни трговци, од 3.500 од 4.000 евра во денарска противвредност за големи трговци“.

Во ставот (11) зборовите „2.000 до 3.000“ се заменуваат со бројот „500“.

Во ставот (12) зборовите „100 до“ се бришат.

Во ставот (13) зборовите „2.000 до 3.000“ се заменуваат со бројот „500“.

Во ставот (15) бројот „1.000“ се заменува со бројот „500“.

Во ставот (16) зборовите „прекршочниот орган може да му изрече прекршочна санкција забрана за вршење на должноста во траење од три до 15 дена“ се заменуваат со зборовите „надлежниот суд може да му изрече прекршочна санкција привремена забрана за вршење на должноста во траење до една година“.

Во ставот (19) зборовите „Прекршочната комисија формирана согласно со Законот за животна средина“ се заменуваат со зборовите „надлежниот суд“.

**Член 6**

Во членот 140 во став (1) зборовите „3.000 евра во денарска противвредност“ се заменуваат со зборовите „1.500 до 2.000 евра во денарска противвредност за микро трговци, од 2.000 до 2.500 евра во денарска противвредност за мали трговци, од 2.500 до 3.000 евра во денарска противвредност за средни трговци и од 3.000 од 3.500 евра во денарска противвредност за големи трговци. “, a по зборот „односно“ се додаваат зборовите „750 евра во денарска противвредност“.

Во ставот (2) зборовите „5.000 евра во денарска противвредност“ се заменуваат со зборовите „2.500 до 3.000 евра во денарска противвредност за микро трговци, од 3.500 до 4.000 евра во денарска противвредност за мали трговци, од 4.000 до 4.500 евра во денарска противвредност за средни трговци, од 4.500 од 5.000 евра во денарска противвредност за големи трговци, “, а по зборот „односно“ се додаваат зборовите „ 750 евра во денарска противвредност за трговец поединец “.

Ставот (3) се менува и гласи:

„Глоба во износ од 600 евра во денарска противвредност кај микро трговци, 700 евра во денарска противвредност кај мали трговци, 800 евра во денарска противвредност кај средни трговци и 900 евра во денарска противвредност кај големи трговци ќе му се изрече на одговорното лице во правното лице за дејствијата од став (1) и (2) на овој член.“

Во ставот (4) зборовите „прекршочниот орган може да му изрече прекршочна санкција забрана за вршење на одделна дејност во траење од три до 15 дена“ се заменуваат со зборовите „надлежниот суд може да му изрече прекршочна санкција привремена забрана за вршење на одделна дејност во траење до две години“.

Во ставот (5) зборовите „прекршочниот орган може да му изрече прекршочна санкција забрана за вршење на должноста, во траење од три до 15 дена“ се заменуваат со зборовите „надлежниот суд може да му изрече прекршочна санкција забрана за вршење на должноста во траење до една година“.

Во ставот (6) зборовите „Прекршочната комисија формирана согласно со Законот за животна средина“ се заменуваат со зборовите „надлежниот суд“.

**Член 7**

Во член 141 во ставот (1) зборовите „3.000 евра во денарска противвредност “ се заменуваат со зборовите „1.500 до 2.000 евра во денарска противвредност за микро трговци, од 2.000 до 2.500 евра во денарска противвредност за мали трговци, од 2.500 до 3.000 евра во денарска противвредност за средни трговци и од 3.000 од 3.500 евра во денарска противвредност за големи трговци“ “, a по зборот „односно“ се додаваат зборовите „750 евра во денарска противвредност“.

Во ставот (2) зборовите „5.000 евра во денарска противвредност ќе му се изрече на правно лице односно на трговец поединец.“ се заменуваат со зборовите „2.500 до 3.000 евра во денарска противвредност за микро трговци, од 3.500 до 4.000 евра во денарска противвредност за мали трговци, од 4.000 до 4.500 евра во денарска противвредност за средни трговци, од 4.500 од 5.000 евра во денарска противвредност за големи трговци, односно 750 евра во денарска противвредност за трговец поединец“.

Ставот (3) се менува и гласи:

„Глоба во износ од 600 евра во денарска противвредност кај микро трговци, 700 евра во денарска противвредност кај мали трговци, 800 евра во денарска противвредност кај средни трговци и 900 евра во денарска противвредност кај големи трговци ќе му се изрече на одговорното лице во правното лице за дејствијата од став (1) и (2) на овој член.“

Во ставот (4) зборовите „прекршочниот орган може да му изрече прекршочна санкција забрана за вршење на одделна дејност во траење од три до 15 дена“ се заменуваат со зборовите „надлежниот суд може да му изрече прекршочна санкција привремена забрана за вршење на одделна дејност во траење до две години“.

Во ставот (5) зборовите „прекршочниот орган може да му изрече прекршочна санкција забрана за вршење на должноста, во траење од три до 15 дена“ се заменуваат со зборовите „надлежниот суд може да му изрече прекршочна санкција забрана за вршење на должноста во траење до една година“.

Во ставот (6) зборовите „Прекршочната комисија формирана согласно со Законот за животна средина“ се заменуваат со зборовите „надлежниот суд“.

**Член 8**

Во член 142 во ставот (1) зборовите „12.000 евра во денарска противвредност“ се заменуваат со зборовите „2.500 до 3.000 евра во денарска противвредност за микро трговци, од 5.000 до 6.000 евра во денарска противвредност за мали трговци, од 9.000 до 10.000 евра во денарска противвредност за средни трговци, од 11.000 од 12.000 евра во денарска противвредност за големи трговци, a по зборот „односно“ се додаваат зборовите „ 750 евра во денарска противвредност за трговец поединец“.

Во ставот (2) зборовите „20.000 евра во денарска противвредност“ се заменуваат со зборовите „2.500 до 3.000 евра во денарска противвредност за микро трговци, од 5.500 до 6.000 евра во денарска противвредност за мали трговци, од 15.000 до 18.000 евра во денарска противвредност за средни трговци, од 18.000 од 20.000 евра во денарска противвредност за големи трговци“a по зборот „односно“ се додаваат зборовите „ 750 евра во денарска противвредност за трговец поединец.

Ставот (3) се менува и гласи:

„Глоба во износ од 600 евра во денарска противвредност кај микро трговци, 700 евра во денарска противвредност кај мали трговци, 800 евра во денарска противвредност кај средни трговци и 900 евра во денарска противвредност кај големи трговци ќе му се изрече на одговорното лице во правното лице кое постапува со неопасен отпад за дејствијата од ставот (1) на овој член.

Ставот (4) се менува и гласи:

„Глоба во износ од 600 евра во денарска противвредност кај микро трговци, 800 евра во денарска противвредност кај мали трговци, 900 евра во денарска противвредност кај средни трговци и 1.000 евра во денарска противвредност кај големи трговци ќе му се изрече на одговорното лице во правното лице кое постапува со опасен отпад за дејствијата од ставот (2) на овој член.

Во ставот (5) зборовите „од најмалку една дo најмногу три години“ се заменуваат со зборовите „до две години“.

**Член 9**

Во член 142-а во ставот (1) зборовите „40 до“ се бришат.

Во ставот (2) зборовите „50 до“ се бришат.

Во ставот (3) зборовите „80 до“ се бришат.

Во ставот (4) зборовите „150 до“ се бришат.

Ставовите (5), (6), (7), (8), (9) и (10) се бришат.

**Член 10**

Во член 142-б во ставовите (1), (2) и (3) зборовите „25 до“ се бришат.

**Член 11**

Во член 142-в ставовите (2), (3), (4), (5), (6), (7) и (8) се бришат.

Ставот (9) станува став (2).

Ставот (10) се брише.

Во ставот (11) кој станува став (3), по зборот „средина“ се додаваат зборовите „и Законот за прекршоците“.

Ставовите (12), (13) и (14) се бришат.

Ставот (15) станува став (4).

**Член 12**

Овој Закон влегува во сила осмиот ден од денот на објавување во Службен весник на Република Северна Македонија.

ОБРАЗЛОЖЕНИЕ НА ПРЕДЛОГ НА ЗАКОНОТ ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА УПРАВУВАЊЕ СО ОТПАДОТ

Предложените измени и дополнувања на Законот за управување со отпадот ги уредуваат прекршочните одредби, кои ќе бидат во согласност со новата национална прекршочна политика. Распонот на глобите е изразен во рамките на предвидената можност за изрекување на трикратен износ од општите глоби за дела против животната средина, во согласност со Законот за прекршоци. Со тоа ќе се овозможи изрекувањето на глобите, водењето на прекршочната постапка и нивната наплата.

Покрај тоа, со сразмерното утврдување на износот на глобата, ќе се овозможи правична наплата, додека истовремено се обезбедува превентивниот ефект на казните.

Со Законот за изменувања и дополнувања на Законот за управување со отпадот се предлагаат измени и дополнувања во членовите 139, 140, 141, 142, 142-а, 142-б и 142-в, во насока на утврдување на нови износи на глоби за прекршоците сторени од страна на физички и правни лица согласно лимитите предвидени во Законот за прекршоците (,,Службен весник на Република Северна Македонија“ бр. 96/19).

Измени и дополнувања се направени и во делот на инспекциските одредби со цел нивно усогласување со новиот Закон за инспекциски надзор. Се воведува опомената како инспекциска мерка како замена за едукацијата, како и се врши бришење на одредбите кои се веќе уредени со Законот за инспекциски надзор.

**II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Предложените решенија со овој Предлог закон, се меѓусебно поврзани и се во функција на усогласување со Законот за прекршоците и Законот за инспекциски надзор.

**III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Со усвојување на предложените решенија ќе се овозможи конзистентност на правниот систем со цел воспоставување на воедначена прекршочна политика, преку пропишување на усогласени нормативни решенија дадени во Законот за прекршоците и одредбите од посебните материјални закони. Воедно ќе се овозможи соодветно спроведување на инспекциските одредби.

**ОДРЕДБИ ШТО СЕ МЕНУВААТ И ДОПОЛНУВААТ**

**Член 133-а**

**Постапка за едукација**

(1) Доколку при вршењето на инспекцискиот надзор инспекторот за животна средина утврди дека е сторена неправилност од членовите 139 став (1) точки 1 и 2, 140 став (1) точки 8, 9 и 11, 141 став (1) точки 1, 5 и 7 и 142 ставови (1) точки 1 и 5 и (2) точки 1, 5 и 7 на овој закон за прв пат, e должен да состави записник во кој ќе ја утврди сторената неправилност со укажување за отстранување на утврдената неправилност во рок од осум дена и со истовремено врачување на покана за едукација на лицето, односно сторителот на прекршокот каде што е утврдена неправилноста при вршењето на инспекцискиот надзор.

(2) Доколку при вршењето на инспекцискиот надзор овлaстениот инспектор за животна средина утврди дека е сторенa неправилност од членовите 139 став (1) точка 1, 140 став (1) точка 11, 141 став (1) точки 1, 5 и 7 и 142 ставови (1) точки 1 и 5 и (2) точки 1 и 7 на овој закон за прв пат, е должен да состави записник во кој ќе ја утврди сторената неправилност со укажување за отстранување на утврдената неправилност во рок од осум дена и со истовремено врачување на поканата за спроведување на едукација на лицето, односно сторителот на прекршокот каде што е утврдена неправилноста при вршењето на инспекцискиот надзор.

(3) Формата и содржината на поканата за едукација, како и начинот на спроведување на едукацијата ги пропишува министерот кој раководи со органот на државната управа надлежен за вршење на работите од областа на животната средина.

(4) Едукацијата ја организира и спроведува инспекторот за животна средина, односно овластениот инспектор за животна средина кој го извршил инспекцискиот надзор, во рок не подолг од осум дена од денот на спроведувањето на инспекцискиот надзор.

(5) Едукацијата може да се спроведе за повеќе утврдени исти или истородни неправилности за еден или повеќе субјекти.

(6) Доколку во закажаниот термин лицето или субјектот над кој се спроведува едукацијата не се јави на едукацијата, ќе се смета дека едукацијата е спроведена.

(7) Доколку лицето или субјектот над кој се спроведува едукација се јави на закажаната едукација и истата ја заврши, ќе се смета дека е едуциран по однос на утврдената неправилност.

(8) Доколку инспекторот за животна средина, односно овластениот инспектор за животна средина при спроведување на контролниот надзор утврди дека се отстранети утврдените неправилности од ставовите (1) и (2) на овој член, донесува заклучок со кој ја запира постапката на инспекциски надзор.

(9) Доколку инспекторот за животна средина, односно овластениот инспектор за животна средина при спроведување на контролниот надзор утврди дека не се отстранети утврдените неправилности од ставовите (1) и (2) на овој член поднесува барање за поведување прекршочна постапка пред Прекршочна комисија.

(10) Инспекторот за животна средина, односно овластениот инспектор за животна средина кој извршил инспекциски надзор води единствена евиденција за спроведената едукација на начин пропишан од министерот кој раководи со органот на државната управа надлежен за вршење на работите од областа на животната средина.

**Член 133-б**

**Извештаи**

Инспекторот за животна средина односно овластениот инспектор за животна средина кој го извршил инспекцискиот надзор е должен да води евиденција за надзорите и увидите извршени на правните и физичките лица за кои изготвува квартален извештај и истиот го објавува на веб страницата на органот на државната управа надлежен за вршење на работите од областа на животната средина, односно на веб страницата на општината, општините во градот и градот Скопје.

**Член 139**

**Општи прекршочни санкции за правните и за физичките лица**

Глоба во износ од 3.000 евра во денарска противвредност ќе му се изрече за прекршок на правно лице односно на трговец поединец кое постапува со отпад, доколку:

1) не изработи програми за управување со отпад за тековната година и не ги достави до надлежните органи (член 21);

2) не достави годишен извештај за спроведувањето на своите програми за управување со отпад (член 23 став (5));

3) не постапува со должно внимание и ги предизвика последиците наведени во членот 24 од овој закон;

4) остава, фрла, напушта, гори или неконтролирано отстранува отпад (член 24-а);

5) не води евиденција за примениот или испорачаниот отпад (член 32-а став (3));

6) ја врши дејноста спротивно на начинот определен со прописот донесен врз основа на членот 32-а став (5) од овој закон;

7) не назначи управител со отпад (член 38);

8) не води и не ги чува и не ги доставува податоците за евиденција на отпадот (членови 39 и 60);

9) не го отстрани или одбие да го отстрани отпадот на начин предвиден со овој закон (член 40);

10) постапи спротивно на одредбите од членот 42-а од овој закон;

11) не го собира, селектира и предава комуналниот отпад (членови 43 и 44);

12) не склучи договор со давателот на услуга или со овластено правно и физичко лице за собирање и транспортирање на отпадот (членови 43 и 65);

13) комуналниот отпад што го создава не го остава на местата за собирање на комунален отпад, определени од општините и градот Скопје (член 44);

14) не ги информира потрошувачите за повторната употреба и обновливоста на искористените производи и пакувањето (член 49);

15) не го означи производот или пакувањето на начин на кој се обезбедуваат податоци за повторна употреба и обновливост на производот и пакувањето (членови 49 и 52);

16) не наплатува кауција за продадените производи и пакувања за кои е утврдена наплата и ако одбие да ја надомести наплатената кауција на потрошувачот (член 50);

17) не ги прими назад искористените производи и пакувања (член 50);

18) не го врати искористениот производ и пакување (членови 53 и 71);

19) не го собере и не го транспортира создадениот инертен отпад (градежен шут) до местата определени за тоа или не го предаде на правните и на физичките лица кои собираат и транспортираат отпад (член 54);

20) не води соодветна евиденција за индустрискиот неопасен отпад (член 56);

21) врши увоз на отпад заради складирање и отстранување (член 103 став (1));

22) врши извоз, увоз или транзит на отпад без дозвола (член 103 став (2)); се користи отпадот спротивно на намената за која е издадена дозволата (член 104) и

23) при извоз на отпад не го известил Државниот инспекторат за животна средина согласно со одредбите од членот 106-а од овој закон.

(2) Глоба во износ од 300 до 450 евра во денарска противвредност ќе му се изрече за прекршок на физичко лице кое постапува со отпад за дејствијата од ставот (1) точки 3, 4, 9, 10, 11, 12, 13, 16, 19, 21, 22 23 и 24 на овој член.

(3) Глоба во износ од 4.000 евра во денарска противвредност ќе му се изрече за прекршок на правно лице односно на трговец поединец кое постапува со отпад, доколку:

1) не го селектира и не го класифицира опасниот отпад, според видот и карактеристиките определени во Листата на видовите отпад и постапи спротивно на одредбите од членот 26 од овој закон;

2) врши складирање, третман и преработка на отпад без дозвола и не ги исполнува условите од членот 32 став (2) алинеи 2 и 3 од овој закон (член 32 став (2));

3) нема поставено видеонадзор согласно со членот 32 став (10) и податоците од видеонадзорот не се чуваат согласно со членот 32 став (11) од овој закон;

4) не го складира опасниот отпад на местата, во објектите или во инсталациите предвидени за таа намена (член 33);

5) не обезбедува согласност и правилно складирање на опасниот отпад, на пропишаните места во близина на местото каде што е создаден (член 33);

6) пред отстранувањето не го подложи опасниот отпад на третман (член 34 став (2));

7) го чува опасниот отпад во претоварни станици подолго од пропишаното (член 37 став (2));

8) не постапува согласно со членовите 39 и 60 од овој закон;

9) не постапува издвоено со опасниот отпад (член 57);

10) го истура и/или го фрла опасниот отпад во водите, почвата, во садови кои не се предвидени за собирање на одредени видови на отпад, во канализационите и во другите инфраструктурни системи и објекти (член 57);

11) го меша опасниот отпад со други видови опасен отпад и мешање на опасен со неопасен отпад (член 58);

12) не го извести надлежниот орган кога опасниот отпад е измешан со други видови на отпад и започне постапка за негово издвојување без согласност (член 59);

13) создавачот и/или поседувачот на опасен отпад не предаде/предадат идентификационен формулар со податоци за видот, местото на настанување, количеството и начинот на пакување на опасниот отпад (член 61);

14) создавачот, односно поседувачот на опасен отпад не достави точни податоци во идентификациониот формулар (член 61);

15) создавачот и/или поседувачот на опасен отпад со идентификациониот формулар не достави извештај за карактеристиките на отпадот (член 61);

16) не достави примерок од идентификациониот формулар за опасниот отпад до надлежниот орган (член 61);

17) не побара процена на опасните карактеристики на создадениот отпад, иако постоело оправдано сомневање за тоа (член 62);

18) не го означува пакувањето на опасниот отпад со натписот „Опасен отпад", како и видот, физичките и хемиските карактеристики на отпадот (член 64);

19) не го пакува опасниот отпад во посебно конструирани садови, во зависност од видот, физичките и хемиските карактеристики на отпадот (член 64);

20) не склучи договор за собирање и транспортирање на опасен отпад (член 65);

21) не постапува согласно со одредбите од членот 68 од овој закон;

22) не постапува согласно со одредбите од членот 69 од овој закон;

23) врши промет на електрична и електронска опрема којашто содржи олово, жива кадмиум, шестовалентен хром, полибромиди, полибромирани бифенили или полибромирани дифенилетери (член 71-а);

24) не го предаде искористеното возила на правно или физичко лице кое поседува дозвола за собирање, третман или преработка согласно со овој закон и друг пропис (член 72 став (3));

25) отстранува или предава компоненти и материјали од искористените возила како комунален отпад (член 72 став (5));

26) не постапува согласно со одредбите од членот 72 ставови (2) и (6) од овој закон;

27) не води евиденција, односно не ја доставува на начин определен согласно со членот 72 став (7) од овој закон;

28) не постапува согласно со одредбите од членот 72 став (9) од овој закон;

29) со медицинскиот отпад постапува спротивно на членот 73 од овој закон;

30) отстранува отпад од титаниумдиоксид (член 74);

31) не постапува на начин определен со членот 75-а од овој закон;

32) не постапува соодветно со отпадот од азбест и со производи кои содржат азбест, како и со отпадот создаден при научно-истражувачките дејности (членови 75 и 76) и 33) не врши мониторинг на опасниот отпад и не ги доставува податоците на надлежните органи (членови 108 и 111).

(4) Глоба во износ од 300 до 450 евра во денарска противвредност ќе му се изрече за прекршок на физичко лице кое постапува со отпад за дејствијата од ставот (3) точки 1, 2, 3, 4, 6, 7, 8, 9, 10, 11, 12, 22, 23, 27, 29 и 30 на овој член.

(5) Глоба во износ од 30% од одмерената глоба на правното лице ќе му се изрече на одговорното лице во правното лице односно во трговец поединец кое постапува со отпад за дејствијата од ставот (1) на овој член.

(6) Глоба во износ од 30% од одмерената глоба на правното лице односно на трговец поединец ќе му се изрече на одговорното лице во правното лице односно во трговец поединец кое постапува со отпад за дејствијата од ставот (3) на овој член.

(7) Глоба во износ од 2.000 до 3.000 евра во денарска противвредност ќе му се изрече на одговорното лице, коe ќе дозволи да полага испит кандидат кој не ги исполнува пропишаните услови од овој закон (член 38-д став (2));

(8) Глоба во износ од 4.000 евра во денарска противвредност ќе му се изрече на овластеното правно лице кое технички го спроведува стручниот испит доколку не го снима, не го емитува во живо на веб страницата на органот на државната управа надлежен за работите од областа на животната средина и доколку не ја постави снимката од целиот испит на веб страницата на органот на државната управа надлежен за работите од областа на животната средина (член 38-ѕ став (3)).

(9) Глоба во износ од 10.000 евра во денарска противредност ќе се изрече на овластеното правно лице кое технички го спроведува испитот доколку не го блокира радио френкфенцискиот опсег во просторијата за полагање на испитот (член 38-ѕ став (7))

(10) Глоба во износ од 4.000 евра во денарска противвредност ќе му се изрече на овластеното правно лице кое го спроведува стручниот испит, доколку не го прекине испитот во случаите од членот 38-и ставови (5) и (6) од овој закон.

(11) Глоба во износ од 2.000 до 3.000 во денарска противредност ќе им се изрече на овластените преставници од членот 38-ѕ став (5) од овој закон ако дозволат кандидатот да постапи спротивно на одредбите од членот 38-и ставови (2), (3) и (4) од од овој закон; 22

(12) Глоба во износ од 100 до 200 евра во денарска противвредност ќе му се изрече на кандидатот кој постапува спротивно на одредбите од членот 38-и ставови (2), (3) и (4) од од овој закон; 23

(13) Глоба во износ од 2.000 до 3.000 евра во денарска противвредност ќе им се изрече на членовите на комисијата за ревизија на одржаните испити, доколку утврдат неправилности во спроведување на испитот, а за тоа не го известат министерот кој раководи со органот на државната управа од областа на животната средина (член 38-т став (4))

(14) Глоба во износ од 500 евра во денарска противвредност ќе му се изрече на овластениот претставник од членот 38-ѕ став (5) од овој закон, доколку постапи спротивно на членот 38-и став (9) од овој закон.

(15) Глоба во износ од 1.000 евра во денарска противвредност ќе му се изрече на министерот кој раководи со органот на државната управа надлежен за работите од областа на животната средина ако не донесе решение во рокот утврден во членот 38-т став (7) од овој закон.

(16) На одговорното лице од ставовите (5 ) и (6) на овој член, прекршочниот орган може да му изрече прекршочна санкција забрана за вршење на должноста во траење од три до 15 дена.

(17) За дејствијата од ставот (1) точки 4, 11, 13 и 19 и ставот (3) точки 7 и 22 на овој член, покрај органите на инспекциски надзор од членот 126 на овој закон, право и обврска за увид има и работник на органот на државната управа надлежен за работите од областа на внатрешни работи.

(18) Во случаите од ставот (17) на овој член работникот на органот на државната управа надлежен за работите од областа на внатрешни работи е должен за наодот од увидот да достави пријава за покренување на прекршочна постапка до надлежниот инспектор за животна средина.

(19) Надлежен орган за водење на прекршочната постапка и за изрекување на прекршоците од овој член е Прекршочната комисија формирана согласно со Законот за животната средина.

**Член 140**

**Прекршочни санкции за собирачите и за транспортерите на отпад**

(1) Глоба во износ од 3.000 евра во денарска противвредност ќе му се изрече за прекршок на правно лице односно на трговец поединец. кое собира и транспортира неопасен отпад доколку:

1) собирањето и транспортирањето на отпадот се врши спротивно на одредбите од членот 27 ставови (3), (4), (5) и (6) на овој закон;

2) врши собирање и транпортирање на комунален и/или друг неопасен отпад спротивно на одредбите од членот 45 од овој закон, како и врши транспорт на комунален и/или неопасен отпад во неозначени возила (член 45);

3) врши собирање и транспортирање на комунален и/или друг неопасен отпад без поседување на дозвола (член 45);

4) врши собирање без да поседува дозвола и без повратен прием на искористени производи и пакувања (член 51);

5) не го собира и не го транспортира опасниот отпад одделно од другите видови отпад (член 57);

6) транспортира опасен отпад кој не е соодветно спакуван и обележан (член 64);

7) отпадот што се транспортира не одговара на податоците наведени во идентификациониот формулар (членови 60 и 56);

8) не достави примерок од идентификациониот формулар за опасниот отпад до органот на државната управа надлежен за работите од областа на животната средина (член 60);

11) податоците за опасниот отпад не ги доставува еднаш годишно до Министерството за животна средина и просторно планирање (членови 39 и 60) и

12) собирањето и транспортирањето на опасен отпад го врши без дозвола (член 66).

(2) Глоба во износ од 5.000 евра во денарска противвредност ќе му се изрече на правното лице односно на трговец поединец. кое собира и транспортира опасен отпад за дејствијата од ставот (1) на овој член.

(3) Глоба во износ од 30% од одмерената глоба на правното лице односно на трговец поединец ќе му се изрече на одговорното лице во правното лице односно во трговец поединец кое собира и транспортира опасен и/или неопасен отпад за дејствија од ставот (1) на овој член.

(4) На правно лице за прекршокот од овој член, прекршочниот орган може да му изрече прекршочна санкција забрана за вршење на одделна дејност во траење од три до 15 дена.

(5) На одговорното лице од став (3) на овој член, прекршочниот орган може да му изрече прекршочна санкција забрана за вршење на должноста, во траење од три до 15 дена. 27

(6) Надлежен орган за водење на прекршочната постапка и за изрекување на прекршоците од овој член е Прекршочната комисија формирана согласно со Законот за животната средина.

**Член 141**

**Прекршочни санкции за преработувачите на отпад**

(1) Глоба во износ од 3.000 евра во денарска противвредност ќе му се изрече за прекршок на правно лице односно на трговец поединец кое преработува неопасен отпад, доколку:

1) не подготви програма за управување со отпад (член 21);

2) преработката на отпадот ја врши спротивно на членот 28 од овој закон и не ги применува операциите од членот 29 на овој закон;

3) преработува отпад без поседување на дозвола (член 32);

4) преземе отпад за преработка, кој не одговара на податоците наведени во идентификациониот формулар (членови 56 и 61);

5) не достави примерок од идентификациониот формулар за отпад до надлежните органи (членови 56 и 61);

8) не врши мониторинг на преработувањето на отпадот (член 108).

(2) Глоба во износ од 5.000 евра во денарска противвредност ќе му се изрече на правното лице односно на трговец поединец кое преработува опасен отпад за дејствијата од ставот (1) на овој член.

(3) Глоба во износ од 30% од одмерената глоба на правното лице односно на трговец поединец ќе му се изрече на одговорното лице во правното лице односно во трговец поединец кое преработува опасен и/или неопасен отпад за дејствијата од ставот (1) на овој член.

(4) На сторителот на прекршокот од овој член, прекршочниот орган може да му изрече прекршочна санкција забрана за вршење на одделна дејност во траење од три до 15 дена.

(5) На одговорното лице од став (3) на овој член, прекршочниот орган може да му изрече прекршочна санкција забрана за вршење на должноста во траење од три до 15 дена.

(6) Надлежен орган за водење на прекршочната постапка и за изрекување на прекршоците од овој член е Прекршочната комисија формирана согласно со Законот за животната средина.

**Член 142**

**Прекршочни санкции за отстранувачите на отпад**

(1) Глоба во износ од 12.000 евра во денарска противвредност ќе му се изрече за прекршок на правно лице односно на трговец поединец кое постапува со неопасен отпад, доколку:

1) не изработи програма за управување со отпад (член 21);

2) не го отстранува неопасниот отпад на местата, во објектите или во инсталациите предвидени за таа намена, како и отпадот што не бил подложен на третман (член 34);

3) го отстранува неопасниот отпад без примена на операциите од членот 35 на овој закон; 6) не ги исполнува пропишаните услови за депонија (членови 79 и 80)

7) не поседува дозвола за оператор на депонии (член 84);

8) отстранува отпад што не е прифатлив во депонија (член 87);

9) прифаќа отпад што не соодветствува со класата на депонијата (член 88);

10) не го следи влијанието на работата на депонијата врз животната средина и не го извести надлежниот орган за тоа (член 91);

11) депонијата престане со работа без соодветното решение (член 92);

12) не се грижи за депонијата по нејзиното престанување со работа (член 93);

13) не ги спроведува упатствата за затворање и за грижа за депонијата по нејзиното затворање (член 93);

14) врши горење и согорување на отпад без дозвола (член 98);

15) не поседува дозвола за горење и согорување (член 99);

16) не одбие за согорување отпад кој не е соодветен и не ги чува примероците од отпад (член 100) и

17) не ја спроведува програмата за работа, мониторинг и контрола на објектот или на постројката за отстранување на отпадот (членови 108 и 109).

(2) Глоба во износ од 20.000 евра во денарска противвредност ќе му се изрече за прекршок на правно лице односно на трговец поединец кое постапува со опасен отпад доколку:

1) не изработи програма за управување со отпад (член 21);

2) не го отстранува опасниот отпад на местата, во објектите или во инсталациите предвидени за таа намена, како и отпадот што не бил подложен на третман (член 34);

3) го отстранува опасниот отпад без примена на операциите од членот 35 на овој закон;

4) го преземе опасниот отпад за отстранување, кој не одговара на податоците наведени во идентификациониот формулар (членови 56 и 61);

5) не достави примерок од идентификациониот формулар до надлежниот орган (членови 56 и 61);

6) не води евиденција и не ги чува податоците од евиденциите за видот и за количеството отстранет опасен отпад (членови 39 и 61);

7) еднаш годишно не доставува податоци од евиденцијата до надлежниот орган (членови 39 и 61);

8) не ги исполнува пропишаните услови за депонија (членови 79 и 80);

9) не поседува дозвола за оператор на депонии (член 84);

10) отстранува отпад што не е прифатлив во депонија (член 87);

11) прифаќа отпад што не соодветствува со класата на депонијата (член 88);

12) не го следи влијанието на работата на депонијата врз животната средина и не го извести надлежниот орган за тоа (член 91);

13) депонијата престане со работа без соодветното решение (член 92);

14) не се грижи за депонијата по нејзиното престанување со работа (член 93);

15) не ги спроведува упатствата за затворање и за грижа за депонијата по нејзиното затворање (член 93);

16) врши горење и согорување на отпад без дозвола (член 98);

17) не поседува дозвола за горење и согорување (член 99);

18) не одбие за согорување отпад кој не е соодветен и не ги чува примероците од отпад (член 100) и

19) не ја спроведува програмата за работа, мониторинг и контрола на објектот или на постројката за отстранување на отпадот (членови 108 и 109).

(3) Глоба во износ од 30% од одмерената глоба на правното лице односно на трговец поединец ќе му се изрече на одговорното лице во правното лице односно во трговец поединец кое постапува со неопасен отпад за дејствијата од ставот (1) на овој член.

(4) Глоба во износ од 30% од одмерената глоба на правното лице односно на трговец поединец ќе му се изрече на одговорното лице во правното лице односно во трговец поединец кое постапува со опасен отпад за дејствијата од ставот (2) на овој член.

(5) На сторителот на прекршокот од овој член, надлежниот суд може да му изрече прекршочна санкција забрана за вршење на одделна дејност во траење од најмалку една дo најмногу три години.

(6) На одговорното лице од ставовите (3) и (4) на овој член, надлежниот суд може да му изрече прекршочна санкција забрана за вршење на одделна должност во траење до една година.

(7) Надлежен орган за изрекување на прекршочните санкции од овој член е надлежниот суд.

**Член 142-а**

**Прекршочни санкции за физички лица**

(1) Глоба во износ од 40 до 60 евра во денарска противвредност ќе му се изрече на физичко лице за прекршок доколку остава, фрла и/или напушта отпад, догорчиња од цигари, батерии и акумулатори, кабаст отпад (апарати од домаќинството, мебел и слично), остатоци, материјали и компоненти од искористени возила во природата и/или на патишта (член 24-а).

(2) Глоба во износ од 50 до 70 евра во денарска противвредност ќе му се изрече на физичко лице за прекршок доколку остава, фрла и/или напушта отпадни масла, градежен шут, отпадни гуми во природата и/или на патишта (член 24-а).

(3) Глоба во износ од 80 до 100 евра во денарска противвредност ќе му се изрече на физичко лице за дејствијата од ставовите (1) и (2) на овој член доколку истите се оставени, фрлени и/или напуштени покрај водни тела и/или во водни тела (реки, езера, бари, мочуришта и слично).

(4) Глоба во износ од 150 до 200 евра во денарска противвредност ќе му се изрече на физичко лице за прекршок доколку 1) отстранува (спалува и/или закопува) отпадни гуми, отпадни масла, отпад во природата и/или патиштата (член 24-а).

(5) За прекршоците од ставовите (1), (2), (3) и (4) на овој член инспекторите за животна средина и овластените инспектори за животна средина, на општината, на општината во градот Скопје и на градот Скопје, како и работник на органот на државната управа надлежен за работите од областа на внатрешните работи можат да изречат глоба на самото место со врачување на мандатен платен налог кој сторителот е должен да го плати во рок од осум дена од врачувањето на мандатниот платен налог во износ од 50 посто од глобата утврдена во ставовите (1), (2), (3) и (4) од овој член.

(6) Доколку глобата од ставот (5) на овој член не се плати во определениот рок, инспекторите од ставот (5) на овој член се должни да го достават мандатниот платен налог до органот надлежен за присилно извршување за негово извршување.

(7) Инспекторите од ставот (5) од овој член се должни да водат евиденција за издадените мандатни платни налози и за исходот на покренатите постапки.

(8) Во евиденцијата од ставот (7) на овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на мандатниот платен налог кој му се издава и исходот на постапката.

(9) Личните податоци од ставот (8) на овој член се чуваат пет години од денот на внесување во евиденцијата.

(10) Министерот кој раководи со органот на државната управа надлежен за вршење на работите од областа на животната средина ја пропишува формата и содржината на мандатниот платен налог

**Член 142-б**

**Прекршочни санцкии за службените лица**

(1) Глоба во износ од 25 до 50 евра во денарска противвредност ќе му се изрече за прекршок на овластеното службено лице од органот на државната управа надлежен за вршење на работите од областа на животната средина ако не ги побара доказите по службена должност утврдени во членовите 66 став (10) и 99 став (5) од овој закон.

(2) Глоба во износ од 25 до 50 евра во денарска противвредност ќе му се изрече за прекршок на овластеното службено лице од надлежниот јавен орган од кој е побаран доказот во рокот утврден во членовите 66 став (11) и 99 став (6) од овој закон.

(3) Глоба во износ од 25 до 50 евра во денарска противвредност ќе му се изрече за прекршок на овластеното службено лице од органот на државната управа надлежен за вршење на работите од областа на животната средина ако не одлучи по барањата во роковите утврдени во членовите 45 став (11), 51 став (10), 66 став (4), 80 став (3), 84 став (9), 99 став (9) и 106 став (16) од овој закон.

(4) За прекршоците од ставовите (1), (2) и (3) на овој член прекршочна постапка води и прекршочна санкција изрекува надлежен суд.

**Член 142-в**

**Постапка за порамнување и спогодување**

(1) За прекршоците утврдени во членовите 139, 140 и 141 од овој закон, надлежните инспектори од членот 126 ставови (2), (3), (4) и (5) на овој закон се должни на сторителот на прекршокот да му предложат постапка за порамнување со издавање на прекршочен платен налог пред да поднесат барање за прекршочна постапка.

(2) Кога сторителот на прекршокот е согласен за поведување на постапка за порамнување, надлежните инспектори во записникот забележуваат дека издаваат прекршочен платен налог.

(3) Кога прекршокот надлежните инспектори го утврдат лично или го утврдат со употреба на соодветни технички средства и направи се должни веднаш да издадат прекршочен платен налог кој го забележуваат во записникот за констатиран прекршок.

(4) Во случаите од ставот (2) на овој член, прекршочниот платен налог го потпишуваат надлежните инспектори и сторителот.

(5) Во случаите од ставот (3) на овој член, прекршочниот платен налог го потпишуваат надлежните инспектори, а може да го потпише и сторителот.

(6) По приемот и потпишувањето на прекршочниот платен налог, сторителот е должен да ја плати изречената глоба во рок од осум дена од денот на приемот на прекршочниот платен налог на сметката означена во правната поука.

(7) Сторителот кој ќе ја плати глобата во рокот од ставот (6) на овој член, ќе плати половина од изречената глоба, за кое право се поучува во правната поука од прекршочниот платен налог.

(8) Доколку глобата не се плати во рокот определен во прекршочниот платен налог, надлежните инспектори се должни да поднесат барање за поведување на прекршочна постапка пред Прекршочната Комисија.

(9) За прекршоците утврдени во членот 142 од овој закон, надлежните инспектори можат на сторителот на прекршокот да му предложат постапка за спогодување пред да поднесат барање за поведување на прекршочна постапка.

(10) Во случаите кога е постигната согласност за спогодувањето, глобата на сторителот може да биде намалена најмногу за една половина од максимум пропишаната глоба за прекршокот, а во исклучително олеснителни околности глобата може да биде изречена во висина од една третина од пропишаната глоба.

(11) Постапките за порамнување и спогодување се водат согласно соодредбите од Законот за животната средина.

(12) Надлежните инспектори се должни да водат евиденција за издадените прекршочни платни налози и за исходот на покренатите постапки.

(13) Во евиденцијата од ставот (12) на овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на прекршочниот платен налог кој му се издава и исходот на постапката.

(14) Личните податоци од ставот (13) на овој член се чуваат пет години од денот на внесување во евиденцијата.

(15) Министерот кој раководи со органот на државната управа надлежен за работите од областа на животната средина ја пропишува формата и содржината на прекршочниот платен налог.